**Gazdasági, Műszaki, Jogi, Környezetvédelmi Bizottság**

A bizottsági ülésen vendégünk volt László Gábor adatvédelmi tisztviselő, aki tájékoztatást adott a kamerák állapotáról és az új kamerák telepítéséről.

A kamerák állapota kapcsán a bizottság kérte megvizsgálni, hogy a Mór-Véd Security Kft-vel kötött szerződésben mi szerepel.

A szerződés tárgya *„a térfigyelő kamerarendszer féléves ciklusokban történő, időszakos karbantartása, valamint a karbantartások közötti esetlegesen előforduló hibák kijavítása*.”

A karbantartás célja „*a hálózat és a rendszer minden elem folyamatos üzem mellett hosszútávon is hibamentesen működjön és minden körülmény között értékelhető felvételt biztosítson”*.

A szerződés tartalmazza továbbá a teendőket a karbantartás során többek között úgymint „*portalanítás és tisztító folyadékkal történő alapos tisztítás, különösképpen a búrákon (kívül-belül)*”, „*a hibás/tönkrement eszközök javítása/cseréje*”.

A legutóbbi karbantartás idén januárban volt. Múlt hét pénteken pedig volt egy bejárás, amely eredményeként várjuk a cég ajánlatát a javításokra, bővítésre.

Kisbér, 2024. március 12.

Spiegelhalter Ákos s.k. Pápai Mónika s.k.

elnök-helyettes referens